Riżoluzzjoni tal-Parlament Ewropew tad-29 ta' Marzu 2007 dwar il-linji gwida għall-proċedura baġitarja ta' l-2008 - Taqsimiet II, IV, V, VI, VII, VIII (A) u VIII (B) - u dwar l-abbozz ta' estimi preliminari tal-Parlament Ewropew (Taqsima I) għall-proċedura tal-baġit ta' l-2008 (2007/2013(BUD))



Official Journal 027 E , 31/01/2008 P. 0225 - 0231



P6_TA(2007)0099 Linji Gwida għall-baġit ta' l-2008 — Taqsimiet I, II, IV, V, VI, VII, VIII u IX Riżoluzzjoni tal-Parlament Ewropew tad- 29 ta' Marzu 2007 dwar il-linji gwida għall-proċedura baġitarja ta' l-2008 — Taqsimiet II, IV, V, VI, VII, VIII (A) u VIII (B) — u dwar l-abbozz ta' estimi preliminari tal-Parlament Ewropew (Taqsima I) għall-proċedura tal-baġit ta' l-2008 (2007/2013(BUD)) Il-Parlament Ewropew, - wara li kkunsidra t-Trattat li jistabbilixxi l-Komunità Ewropea, u b'mod partikulari l-Artikolu 272 tiegħu, - wara li kkunsidra d-Deċiżjoni tal-Kunsill 2000/597/KE, Euratom, tad- 29 ta' Settembru 2000 dwar issistema tar-riżorsi proprji tal-Komunitajiet Ewropej [1], - wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [2]. - wara li kkunsidra l-Ftehim Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit uĠestjoniamministrazzjoni finanzjarja tajba [3], - wara li kkunsidra l-ħames rapport tas-Segretarji Ġenerali ta' l-Istituzzjonijiet ta' Mejju 2006 dwar tendenzi f'intestatura 5 tal-prospettiva finanzjarja, - wara li kkunsidra r-rapport annwali tal-Qorti ta' l-Awdituri għas-sena finanzjarja 2005 dwar l-implimentazzjoni tal-baġit, flimkien mat-tweġibiet ta' l-istituzzjonijiet [4], - wara li kkunsidra r-rapport tal-Kumitat għall-Baġit (A6-0069/2007), A. billi l-baġit 2007 għal intestatura 5 kien iffissat għal EUR 7115000000, u l-baġit tal-Parlament Ewropew ammonta għal EUR 1397460174, li jirrappreżenta 19,65 % ta' intestatura 5, B. billi l-baġit 2008 jirrappreżenta l-ewwel sena li fiha la hija prevista xi sfida ewlenija bħat-tkabbir jew lintroduzzjoni ta' lingwi ġodda u lanqas hu previst xi avveniment ieħor b'effett amministrattiv kbir, C. billi l-istituzzjonijiet iridu jikkonsolidaw l-aħħar żewġ tkabbiriet, D. billi f'dan l-istadju tal-proċedura annwali, il-Parlament Ewropew qed jistenna l-estimi ta' l-istituzzjonijiet l-oħra u l-proposti tal-Bureau tiegħu stess għall-Baġit 2008, Qafas Ġenerali 1. Jinnota li l-limitu massimu ta'l-intestatura 5 fl-2008 huwa EUR 7457000000 li jirrappreżenta żieda ta' 4,8% meta mqabbel ma' l-2007; 2. Jinnota li l-baġit ta' l-istituzzjonijiet żdied bi kważi 18 % fl-aħħar erba' snin, l-iktar bħala riżultat tattkabbir; jikkonsidra li għas-sena 2008 l-istituzzjonijiet kollha laħqu stadju ta' ħidma sħiħa u ngħataw ilmezzi biex jiżguraw il-funzjonijiet amministrattivi tagħhom; jistieden lill-istituzzjonijiet biex jadottaw approċċ baġitarju prudenti meta jfasslu l-estimi tagħhom għall-2008; 3. Jikkonsidra li l-Parlament Ewropew irid jagħti kont liċ-ċittadini u li l-użu effiċjenti tal-flus ta' min iħallas it-taxxi jista' jagħti kontribut biex tissaħħaħ il-fiduċja tagħhom fl-istituzzjonijiet ta' l-UE; huwa talfehma li l-baġit ta' l-2008 ta' l-istituzzjonijiet għandu fil-prinċipju jibqa' qrib il-livell tal-baġit tas-sena ta' qabel peress li m'humiex previsti avvenimenti kbar (tkabbir jew lingwi ġodda) li jiġġustifikaw żieda; jikkonsidra li, fl-ewwel lok, kwalunkwe inizjattiva ġdida għandha tkun iffinanzjata sal-limitu massimu tal-baġit kurrenti, sakemm hemm raġunijiet speċifiċi biex dan ma jseħħx; 4. Jirrikonoxxi li l-koperazzjoni interistituzzjonali tista' tkun ta' benefiċċju fir-rigward ta' ekonomija filkobor u fir-rigward ta' effiċjenza iżda tista' xxekkel ukoll l-indipendenza jew l-identitа ta' istituzzjoni; jikkonsidra li għandu jinstab il-bilanċ korrett bejn l-istituzzjonijiet kollha għall-elementi msemmija hawn fuq; jitlob lis-Segretarji Ġenerali biex jagħtu rapport dwar il-kollaborazzjoni ta' bejniethom; jistenna li jirċievi, sa l- 1 ta' Lulju 2007, informazzjoni dwar il-kwalitа, l-effiċjenza u l-aspetti finanzjarji, kif ukoll dwar il-vantaġġi u l-iżvantaġġi possibbli tal-koperazzjoni interistituzzjonali bejn l-istituzzjonijiet, inklużi l-kwalitа u l-effiċjenza tas-servizzi mogħtija mill-uffiċċji u l-korpi mwaqqfa fi ħdan il-qafas tal-koperazzjoni; 5. Ifakkar li ntalbu numru ta' rapporti regolari fir-riżoluzzjonijiet tiegħu fis-snin ta' qabel dwar il-progress ta' reklutaġġ ta' staff mill-UE-10 u mill-UE-2 u dwar l-istatus ta' l-persunal irreklutat; għalhekk jistieden lillistituzzjonijiet biex ikomplu dan l-eżerċizzju ta' evalwazzjoni kif previst fid-dikjarazzjoni konġunta dwar irreklutaġġ b'konnessjoni mat-tkabbir ta' l-2004 u l-2007 adottata mar-riżoluzzjoni tiegħu ta' l- 14 ta' Diċembru 2006 dwar l-abbozz ta' baġit ġenerali ta' l-Unjoni Ewropea għas-sena finanzjarja 2007 filwaqt li tingħata informazzjoni fuq livell globali kif ukoll dwar kull istituzzjoni [5]; Parlament Ewropew PRIJORITAJIET POLITIĊI Jingħataw servizzi effiċjenti lill-Membri sabiex isiru liġijiet aħjar 6. Jikkonsidra, bħala ko-leġiżlatur, li għandhom jingħataw l-aħjar kundizzjonijiet ta' xogħol lill-Membri tiegħu sabiex jitħaffef it-twettiq ta' l-irwol tagħhom u tittejjeb il-kwalitа tal-leġiżlazzjoni ta' l-UE; huwa talfehma li l-assistenza lill-Membri tista' tittejjeb billi tingħata l-informazzjoni speċjalizzata jew teknika xierqa fi żmien qasir; jinsisti li l-Membri Parlamentari għandhom ikunu infurmati aħjar u jkunu konxji mir-riżorsi u l-materjali kollha disponibbli għalihom fuq il-bażi tax-xogħol li jkun sar mis-servizzi differenti fi ħdan il-Parlament (studji, dokumenti tekniċi u ta' sfond); 7. Jixtieq jiżgura li l-Membri kollha jingħataw l-aqwa servizzi lingwistiċi possibbli, inklużi l-Membri ġodda, speċjalment fil-laqgħat uffiċjali tal-korpi tal-Parlament; jinsab lest li jikkunsidra proposti raġonevoli għal livell ta' servizz iktar personali lill-Membri taħt kundizzjonijiet trasparenti u definiti b'mod ċar waqt xogħolhom, u se jevalwa l-effikaċja meta mqabbla ma'l-ispiża ta' proposti bħal dawn; 8. Jixtieq jesplora l-possibilitа li jkun hemm disponibbli kmamar għal Membri kollha għal diskussjonijiet ma' esperti fi gruppi relattivament żgħar (bejn 8 u 20 persuna) l-aktar fir-rigward tal-binjiet ġodda D4-D5; jikkonsidra li, sabiex jiġu kkunsidrati l-bżonnijiet mhux previsti li ġejjin mix-xogħol tal-Parlament, għandu jkun possibbli li dawn il-kmamar jiġu rriservati fi żmien qasir biżżejjed u bl-inqas burokrazija possibli; jistenna rapport sa l- 1 ta' Lulju 2007 dwar kwalunkwe faċilitajiet eżistenti ta' dan it-tip u dwar il-possibilitа li jiġu żviluppati aktar; 9. Jinnota li sabiex tingħata l-aħjar assistenza lill-Membri għat-twettiq ta' dmirijiethom jeħtieġ aktar żvilupp ta' l-istrutturi ta' ħidma u ta' amministrazzjoni u t-tisħiħ ta' servizzi eżistenti; jitlob li l-amministrazzjoni tevalwa possibiltajiet għall-estensjoni tal-faċilitajiet mogħtija lill-Membri mill-Librerija billi jingħata appoġġ għar-riċerka u dokument wieħed estensiv u repożitorju ta' l-informazzjoni tat-testi kollha eżistenti u kompetenzi (Sistema għall-Ġestjoni ta' l-Għarfien); jistenna proposti rilevanti bi stimi ta' spejjeż, li jinkludu wkoll il-possibilitа li jippubblika t-tweġibiet għal dawn il-mistoqsijiet fuq l-Intranet tal-Parlament, u li jkunu ppreżentati sa l- 1 ta' Lulju 2007; 10. Jiddeplora t-tixrid ġeografiku ta' l-amministrazzjoni tiegħu bejn it-tliet postijiet ta' ħidma u l-ispejjeż addizzjonali li dan jinvolvi fir-rigward spejjeż tal-funzjonament u b'mod partikulari għall-ivvjaġġar minn post għal ieħor; Jikkonsidra li l-amministrazzjoni għandha tagħti lill-Membri kull tip ta' faċilitа li toffri teknoloġiji ġodda sabiex tillimita l-impatt negattiv tat-tixrid ġeografiku tal-Parlament Ewropew bħas-sinkronizzazzjoni ta' kompjuters mal-telefon ċellulari jew l-użu ta' kmamar għall-konfernzi bil-video; 11. Josserva li minkejja l-baġit sostanzjali allokat għat-teknoloġija ta' l-informatika, għad hemm xi problemi bħan-nuqqas ta' effiċjenza tan-network fi Strasburgu jew iż-żmien meħtieġ biex ikunu implimentati proġetti ta' l-IT ġodda; għalhekk jistieden lis-Segretarju Ġenerali biex jinkludi, fl-abbozz ta' rapport preliminari dwar l-estimi, taqsima speċifika, taħt Anness IV, iddedikata lil proġetti ta' l-IT mibdija fl-aħħar ħames snin b'indikazzjonijiet rigward l-ispejjeż proviżorji, id-dati tal-kunsinna tal-bidu u dawk proviżorji, id-dati tal-kunsinna u l-ispejjeż finali; 12. Jistieden lis-Segretarju Ġenerali jagħmel proposti dwar l-istruttura u l-kapaċitа tas-segretarjati tal-Kumitati sabiex jitjiebu s-segwitu għal-leġiżlazzjoni u għall-proċedura tal-baġit; jitlob sabiex proposti rilevanti mill-amministrazzjoni jiġu ppreżentati sa l- 1 ta' Lulju 2007; Tittejjeb l-effettivitа ta' l-għodod ta' komunikazzjoni tal-Parlament u tal-gruppi politiċi tiegħu 13. Huwa tal-fehma li l-komunikazzjoni tal-Parlament Ewropew hija magħmula minn mużajk ta' kanali differenti, li huma kumplementari u għandhom l-istess għan, jiġifieri li jinfurmaw liċ-ċittadini ta' l-UE b'mod effettiv dwar l-attivitajiet u l-kontribut tiegħu biex tinbena l-Ewropa; 14. Jikkonsidra li l-komunikazzjoni tal-Kummissjoni hija doppja, jiġifieri hija magħmula minn, l-ewwelnett, il-komunikazzjoni istituzzjonali magħmula mill-amministrazzjoni li tinvolvi informazzjoni "fattwali", u t-tieni, informazzjoni b'tendenza aktar politika li tirrifletti l-fehmiet, il-pożizzjonijiet u l-attivitajiet differenti tal-gruppi politiċi u tal-Membri; 15. Jikkonsidra li titjib fil-politika ta' komunikazzjoni u ta' informazzjoni jista' jsir b'mod iktar koerenti fi ħdan kunċett globali ta' komunikazzjoni għaċ-ċittadini ta' l-UE fejn il-valur miżjud ta' kull għodda huwa identifikat kif imniżżel fil-paragrafu 21 tar-Riżoluzzjoni tiegħu tas- 26 ta' Ottubru 2006 dwar l-abbozz ta' baġit ġenerali għall-2007 (TaqsimietI, II, IV, V,VI, VII u VIII) [6]; 16. Jixtieq itejjeb l-għodod użati biex iżidu l-kuxjenza taċ-ċittadini Ewropej dwar l-irwol tal-Parlament Ewropew fil-proċess leġiżlattiv u fil-proċess tat-teħid ta' deċiżjonijiet, ta' l-attivitajiet tiegħu fil-qasam talpolitika Ewropea kif ukoll ta' l-attivitajiet tal-Membri u tal-gruppi politiċi tal-Parlament Ewropew, u jixtieq jindirizza n-nuqqasijiet marbuta mad-dehra ta' l-Unjoni Ewropea, speċjalment minħabba l-elezzjonijiet ta' l-2009; Jikkonsidra li l-kanali ta' komunikazzjoni eżistenti ma jissodisfawx din il-ħtieġa biżżejjed; 17. Jemmen, b'mod partikulari, li involviment akbar tal-media lokali u reġjonali ikun ta' benefiċċju kbir għall-proġett Ewropew; għalhekk jistieden lill-amministrazzjoni biex tipprovdi pjan ta' azzjoni għall-komunikazzjoni mmirata għall-media lokali u reġjonali u biex tesplora għodod ġodda, b'mod partikulari sabiex tħejji għall-elezzjoni li jmiss, li jippermettu lill-Istati Membri jikkomunikaw mal-media lokali; ifakkar li kien allokat baġit speċjali għal kampanja ta' kuxjenza pubblika fis-sena ta' qabel l-aħħar sena elettorali Ewropea; 18. Juri li kemm l-għodod ta' komunikazzjoni eżistenti kif ukoll dawk li qed jiġu żviluppati jridu jissawru bil-mod l-iktar effiċjenti biex titjieb il-kuxjenza pubblika ta' l-istituzzjoni tagħna fost ċittadini ta' l-UE; jemmen li kemm l-amministrazzjoni kif ukoll il-gruppi politiċi għandhom ikunu involuti fit-tiswir u l-evalwazzjoni ta' dawn l-għodod; 19. Jitlob inventarju, sa l- 1 ta' Lulju 2007, ta' l-azzjonijiet dwar komunikazzjoni mwaqqfa minn uffiċċji esterni u bi sħubija mal-Kummissjoni fi Djar l-Ewropa u evalwazzjoni ta' l-effettivitа u l-impatt tagħhom; 20. Ifakkar li f'Lulju 2006 tnediet politika ġdida dwar il-gruppi ta' viżitaturi tal-Membri, li tirrappreżenta titjib meta mqabbla mas-sitwazzjoni ta' qabel; huwa tal-fehma li jista' jkun hemm aktar titjib, b'mod partikulari fis-sens ta' flessibiltа, u li wara li jitlesta ċ-Ċentru l-ġdid għall-Viżitaturi n-numru minimu obbligatorju ta' viżitaturi u r-rimbors jistgħu jiġu kkunsidrati mill-ġdid, filwaqt li jittieħed kont tal -karatteristiċi tal-viżitaturi sabiex tkun koperta l-ispiża reali; għalhekk jistenna li sa l- 1 ta' Lulju 2007 jirċievi proposta ġdida li tieħu kont tat-tħassib tal-Membri u li tkun implimentata mill-aktar fis possibbli; 21. Jirrikonoxxi li l-progress li qed ikun irreġistrat fil-programm tal-viżitaturi f'dawn l-aħħar snin; jenfasizza madanakollu li jista' jsir iktar titjib fl-oqsma fejn il-viżitaturi huma esposti għall-ħajja reali tal-Parlament u jistenna tweġibiet għal mistoqsijiet preċiżi relatati mal-possibilitа ta' żjarat fis-sala fejn tiltaqa' s-Sessjoni Plenarja u d-disponibilitа ta' aktar kmamar għal-laqgħat [7]; jitlob sabiex proposti rilevanti millamministrazzjoni jiġu ppreżentati sa l- 1 ta' Lulju 2007; Tittejjeb l-allokazzjoni tal-baġit 22. Ifakkar li l-ibbaġittjar għas-sentejn li għaddew seħħ fuq il-bażi ta' ħtiġijiet ġustifikati għall-iffunzjonar effiċjenti ta' l-istituzzjoni; jenfasizza li l-baġit tal-Parlament Ewropew għandu jitfassal f'livell li jippermetti lillistituzzjoni taħdem bil-mod l-iktar effettiv fi ħdan livell razzjonali ta' riżorsi finanzjarji; jikkonsidra li l-livell tal-baġit għall-2008 inklużi ż-żidiet relatati ma' l-aġġustament tal-prezzijiet kurrenti, għandhom jimmiraw li jibqgħu fil-livell baġitarju ta' l-2007 u m'għandhomx ikunu fl-ebda ċirkustanza iktar minn 20 % ta' l-intestatura 5 li għandha tikkostitwixxi l-ogħla limitu tal-baġit; għalhekk jistieden lill-Bureau biex jikkonsidra li l-Parlament Ewropew irid jagħti kont liċ-ċittadini ta' l-UE meta jiddeċiedi dwar il-livell ta' l-estimi tal-Parlament; 23. Jinnota li l-2008 se tkun l-aħħar sena sħiħa qabel l-elezzjoni tal-Membri tal-Parlament Ewropew u limplimentazzjoni ta' l-Istatut tal-Membri fl-2009; jikkonsidra li l-miżuri meħtieġa biex jakkomodaw l-aħħar tkabbir, ittieħdu; minbarra l-bidliet żgħar fil-ħtiġijiet baġitarji biex jiġu akkomodati l-Istati Membri ġodda, m'humiex mistennija żviluppi ewlenin b'konsegwenzi finanzjarji; 24. Jinnota li waħda mill-prijoritajiet tal-Bureau hija li l-Parlament ikun attur iktar viżibbli fil-politika esterna waqt li jenfasizza l-importanza li jitrawmu d-djalogu bejn il-kulturi u l-promozzjoni tad-demokrazija; jinnota li l-Parlament Ewropew waqqaf numru ta' delegazzjonijiet u Assembleji ma' parlamenti nazzjonali minn pajjiżi terzi li m'humiex identifikati b'mod ċar fil-baġit tal-Parlament Ewropew; għalhekk jistieden lillamministrazzjoni biex sa l- 1 ta' Lulju 2007 tippreżenta rapport dwar l-entitajiet attwali u dawk li qed jiġu żviluppati f'dan il-qasam ta' nfiq inkluża evalwazzjoni finanzjarja tal-ħtiġijiet għas-snin li ġejjin; 25. Jiddispjaċih għall-fluss limitat ta' informazzjoni dwar kwistjonijiet li huma ta' kompetenza konġunta ma' korpi oħra tal-Parlament Ewropew li jieħdu d-deċiżjonijiet u b'mod speċjali għad-deċiżjonijiet li għandhom impatt finanzjarju fuq il-baġit tal-Parlament Ewropew; jikkonsidra li għandhom isiru sforzi reċiproċi biex jittejjeb l-iskambju ta' informazzjoni fi stadju kmieni tal-proċess li fih jittieħdu d-deċiżjonijiet; 26. Jinnota li l-estimi tal-baġit ex ante għall-ispiża globali ta' l-iżvilupp ta' proġetti m'humiex dejjem effiċjenti u jiddispjaċih għal dan l-approċċ u jikkonsidra li għal proġetti maġġuri f'każijiet ta' devjazzjoni importanti mill-ispiża prevista tal-bidu, dawn għandhom ikunu ġġustifikati u l-proġetti għandhom jerġgħu jkunu ppreżentati lill-korpi kompetenti biex jerġgħu jiġu evalwati u approvati; 27. Jinnota li bosta linji tal-baġit m'humiex iffinanzjati biżżejjed b'mod regolari jew, bil-kuntrarju, huma ffinanzjati żżejjed; ifakkar li talbiet għal trasferimenti matul is-sena ta' implimentazzjoni għandhom ikunu limitati għal każijiet straordinarji u għal kwistjonijiet li ma setgħux ikunu previsti biss; jistieden lill-amministrazzjoni biex tagħti stima ta' l-approprjazzjonijiet meħtieġa għal kull linja tal-baġit b'aktar eżattezza u biex tbassarhom fuq livell iktar realistiku; KWISTJONIJIET OĦRA Bini 28. Jirrikonoxxi t-tfaddil li sar minħabba l-ħlasijiet għal bini li saru bil-quddiem fl-aħħar għaxar snin; jenfasizza li issa l-Parlament Ewropew huwa s-sid tal-biċċa l-kbira tal-bini tiegħu fit-tliet postijiet ta' ħidma u se jibda jiffoka l-investiment tiegħu fuq uffiċċji esterni; huwa intenzjonat li jerġa' jevalwa l-prinċipju li luffiċċji esterni jinqasmu mal-Kummissjoni fuq il-bażi tar-rapport, mitlub għal Marzu 2007 f'paragrafu 47 tar-riżoluzzjoni tiegħu mesemmija hawn fuq tas- 26 ta' Ottubru 2006; għalhekk, jistieden li jiġi magħmul rapport komuni, mill-Kummissjoni u mill-Parlament Ewropew, dwar il-modalitajiet ta' qsim ta' l-uffiċċji firrigwardpersunal tal-persunal, tal-loġistika, ta' l-ispejjeż biex jinżamm u ta' l-ħinijiet ta' xogħol differenti tal-kofinanzjament tax-xiri ta' uffiċċji konġunti; jinnota li s'issa dan kien possibbli minħabba d-disponibilitа ta' approprjazzjonijiet fil-baġit tal-Parlament; 29. Jinkoraġġixxi l-isforz li seħħ mill-amministrazzjoni biex ittejjeb is-sistema ta' sigurtа fi Djar l-Ewropa; iħeġġeġ lill-amministrazzjoni u lill-Kummissjoni biex jaqsmu l-ispiża għal dan it-titjib b'mod konġunt u proporzjonat; Persunal 30. Huwa tal-fehma li, wara ż-żieda reċenti tal-pjan ta' stabbiliment (21 % f'perjodu ta' erba' snin) marbuta b'mod prinċipali maż-żewġ tkabbiriet u maż-żieda fin-numru ta' lingwi uffiċjali, l-istituzzjoni għandu jkollha r-riżorsi umani meħtieġa biex tiffunzjona u għandha tieħu ż-żmien biex tintegrahom b'mod effiċjenti; għalhekk se jikkunsidra kwalunkwe talba għal postijiet ġodda wara li l-amministrazzjoni tkun preżentat rapport bl-istrateġija tagħha għal perjodu ta' żmien qasir u medju dwar il-possibilitajiet ta' organizzazzjoni mill-ġdid li jinkludu taħriġ u programmi għall-iżvilupp relatati ma' l-organizzazzjoni mill-ġdid; se jeżamina t-talbiet fuq il-bażi ta' din l-informazzjoni dettaljata; 31. Jinkoraġġixxi li jkunu indirizzati n-nuqqasijiet li qed ixekklu d-disponibilitа u l-aħjar kwalitа ta' servizzi ta' interpretar, waqt li jibqa' jinżamm bilanċ xieraq bejn il-kwalitа u l-ispejjeż u għalhekk ikun żgurat ilvalur għall-flus; 32. Jikkonsidra li l-politika ta' organizzazzjoni mill-ġdid mibdija fl-2006 għandha tissokta sabiex tikkonsolida l-aħħar żewġ tkabbiriet u biex issaħħaħ l-effiċjenza ta' l-amministrazzjoni filwaqt li jitħarsu l-prijoritajiet politiċi; jistieden lis-Segretarju Ġenerali tiegħu biex fl-estimi jippreżenta l-istrateġija tiegħu għall-2008 fid-dettall; 33. Huwa attent b'mod partikulari għall-ispejjeż marbuta mat-tixrid ġeografiku u se jevalwa l-possibilitajiet biex ikunu razzjonalizzati aħjar; se jiffoka, b'mod partikulari, fuq in-numru ta' missjonijiet tal-persunal fi ħdan it-tliet postijiet ta' ħidma; jinnota li fl-2005 dawn il-missjonijiet ammontaw għal EUR 12799988 u 71369 ġurnata, esklużi spejjeż ta' missjonijiet marbuta mal-persunal tal-gruppi politiċi; jikkonsidra li jistgħu jsiru sforzi f'dan il-qasam biex tiżdied l-effiċjenza; jistieden lis-Segretarju Ġenerali biex, sa l- 1 ta' Lulju 2007, jippreżenta rapport dwar missjonijiet tal-persunal għal kull Direttorat Ġenerali fit-tliet postijiet ta' ħidma u lispiża rispettiva tagħhom; 34. Jesprimi t-tħassib tiegħu dwar l-inċertezzi relatati mas-sistema ta' l-Iskejjel Ewropej; ifakkar li l-persunal huwa intitolat li jibbenefika minn sistema ta' skejjel li tiffunzjona u li hija attraenti u għalhekk jinsisti biex jiżgura li tinżamm sistema bħal din; 35. Jinnota d-deċiżjoni tal-plenarja li tappoġġja bis-sħiħ l-adozzjoni ta' statut reali u li jagħmel sens għallassistenti tal-Membri; jistenna li l-Kunsill jieħu deċiżjoni finali dwar din il-kwistjoni sal-bidu ta' Settembru 2007 sabiex tkun ti sta' ssir l-allokazzjoni tal-fondi meħtieġa għalih; jistieden lill-Bureau jagħti spinta 'l quddiem lill-kwistjoni ta' l-istatut għall-Assistenti tal-Membri fir-rigward tal-Kunsill; jinsab konvint li statut bħal dan se jikkontribwixxi għat-titjib tal-kwalitа ta' l-attivitajiet tal-Membri; Sigurtа 36. Jirrikonoxxi l-impatt finanzjarju tal-ħtieġa li jingħataw l-aħjar kundizzjonijiet ta' sigurtа possibbli għall-Membri u l-persunal fit-tliet postijiet ta' ħidma; jinkoraġġixxi lill-amministrazzjoni biex timplimenta ssistema ġdida ta' badges kemm jista' jkun malajr biex tħaffef ix-xogħol ta' kuljum tal-Membri, b'mod partikulari l-użu ta' firem elettroniċi, billi jingħataw ambjent iktar sikur; jenfasizza li d-dispożizzjonijiet tal-protezzjoni tad-data għandhom ikunu osservati l-ħin kollu; 37. Jikkonsidra li l-istituzzjonijiet ta' l-UE għandhom ikunu ta' eżempju għall-implimentazzjoni ta' politiki li ma jagħmlux ħsara lill-ambjent u jtejbu l-effiċjenza ta' l-enerġija; ifakkar li l-Parlament Ewropew huwa impenjat li japplika r-regolament ta' l-EMAS u t-talba (rapport tal-baġit ta' istituzzjonijiet oħra ta' l-2006) lill-Bureau biex jistudja modi biex inaqqas iż-żieda fl-ispejjeż ta' l-enerġija, inkluża l-alternattiva li jnaqqas larja kundizzjonata fiż-żmien tas-sajf; jistieden li jkun hemm użu aktar effiċjenti tal-karta u tnaqqis fid-distribuzzjoni ta' materjal stampat, kif ukoll li verżjonijiet stampati ta' ħafna dokumenti uffiċjali tal-Parlament, ikunu disponibbli fuq bażi "opt-in"; jistenna li jirċievi mill-aministrazzjoni, sa l- 1 ta' Lulju 2007, rapport dwar l-azzjonijiet li diġа huma previsti u proposti fiz-zoni indikati akkumpanjati bil-ħtiġijiet f'termini ta' stimi ta' spiża ta' l-persunal u dik finanzjarja; Istituzzjonijiet oħra 38. Jistieden lill-istituzzjonijiet sabiex jippreżentaw baġit li jirrifletti l-ħtiġijiet reali tagħhom; jikkunsidra li wara żewġ tkabbiriet ewlenin u l-introduzzjoni ta' 12-il lingwa, l-2008 għandha tkun sena ta' mobilizzazzjoni tal-mezzi disponibbli (umani, teknoloġiċi u loġistiċi) bl-aktar mod effiċjenti; ifakkar li t-talbiet ta' trasferimenti u l-adattament tal-pjan ta' stabbiliment matul is-sena finanzjarja ma jikkostitwux il-mod kif għandu jiġi ġestit il-baġit, u dawn għandhom jitqiesu eċċezzjonali; jistenna li l-istituzzjonijiet jieħdu kont ta' dawn l-elementi meta jkunu qed jippreżentaw l-istimi tagħhom; 39. Iħeġġeġ lill-istituzzjonijiet biex jinfurzaw mill-ġdid il-koperazzjoni interistituzzjonali tagħhom anki f'oqsma fejn ma' l-ewwel daqqa t'għajn ma jarawx potenzjal għal razzjonalizzazzjoni u għat-titjib fl-effiċenza, peress li l-baġit ta' l-istituzzjonijiet mhux se jikber fil-futur bl-istess ritmu li kiber fil-passat; 40. Jinnota li l-istituzzjonijiet żiedu b'mod sostanzjali in-nefqa tagħhom fuq il-bini matul dawn l-aħħar snin, u dan se jkompli jiżdied fl-erba' snin li ġejjin; jikkunsidra li issa wasal iż-żmien li jiġi sospiż tkabbir ieħor tal-proprjeta' immobbli tagħhom; għalhekk jistieden lill-istituzzjonijiet biex jeżaminaw sew il-possibiltajiet l-oħra kollha qabel ma jikkunsidraw aktar estensjonijiet fil-bini; barra minn hekk, jitlob lill-istituzzjonijiet, fil-kuntest tal-koperazzjoni interistituzzjonali, biex ikunu lesti li jaqsmu l-ammont li jifdal li jkun disponibbli fil-baġits tagħhom fl-aħħar tas-sena, sabiex jassorbu l-ispejjeż tal-bini kemm jista' jkun malajr; 41. Ifakkar li l-armonizzazzjoni fil-preżentazzjoni ta' l-istimi ta' l-istituzzjonijiet tagħmilha aktar faċli biex il-baġits differenti jinftiehmu, u żżid it-trasparenza għaċ-ċittadini ta' l-UE; 42. Japprezza jekk l-istimi jinkludu kapitolu fejn l-istituzzjonijiet jispjegaw il-partikolaritajiet u t-titjib li dawn wettqu matul is-sena; dan jgħin biex l-awtorita? tal-baġit tevalwa u tifhem aħjar il-ħtiġijiet speċifiċi ta' kull istituzzjoni; 43. Jitlob lill-istituzzjonijiet biex jimmonitorjaw mill-qrib il-livell ta' reklutaġġ ta' l-persunal relatat mażżewġ tkabbiriet ta' l-aħħar, u biex jipprovdu informazzjoni lill-awtorita? tal-baġit mill-inqas darbtejn fis-sena; Kunsill 44. Jieħu nota taż-żieda limitata tal-baġit tal-Kunsill fl-2007; se jkun attent għall-evoluzzjoni tiegħu filfutur u għall-bidliet li saru fin-nomenklatura tiegħu, b'mod partikulari taħt it-Titolu 3; jirrikonoxxi l-fatt li l- Kunsill qed jipprovdi informazzjoni relevanti dwar is-suġġetti ta' interess għall-Parlament; Il-Qorti tal-Ġustizzja 45. Huwa tal-fehma li, wara t-twaqqif tat-Tribunal tas-Servizz Ċivili u żewġ tkabbiriet kbar, il-Qorti għandha tirrazzjonalizza l-metodu tax-xogħol tagħha u żżomm il-livell tal-baġit stabbli; Il-Qorti ta' l-Awdituri 46. Jinnota l-iżvilupp ta' programmi ta' taħriġ xierqa għal awdituri apprendisti u tal-modernizzar tassettur ta' l-informatika mibdi s-sena li għaddiet sabiex tingħata iktar informazzjoni dwar ir-riżultat miksub s'issa ta' dawn l-inizjattivi; Il-Kumitat Ekonomiku u Soċjali Ewropew u l-Kumitat tar-Reġjuni 47. Jistenna li jirċievi sinjal ċar dwar il-karatteristika tal-kollaborazzjoni fil-futur bejn iż-żewġ Kumitati mill-2008 'l quddiem, saż-żmien li jippreżentaw l-estimi tagħhom; huwa tal-fehma li ma tkunx raġuni biżżejjed li jiżdied il-livell globali tal-baġits rispettivi tagħhom; Ombudsman 48. Innota l-isforzi li saru mill-Ombudsman biex jistabilizza t-tkabbir tal-baġit tiegħu u b'mod partikulari tal-pjan ta' stabbiliment fl-2007; jistenna li din l-istabbilità tinżamm fl-2008; Kontrollur Ewropew għall-Protezzjoni tad-Data (EDPS) 49. Jinnota li l-2008 se tkun ir-raba' sena sħiħa ta' attività għall-EPDS li dalwaqt tilħaq livellta' funzjonament komplet; għalhekk jinkoraġġixxi lill-EPDS biex jippreżenta pjan ta' attivitajiet għal perjodu medju ta' żmien li jinkludi l-ħtiġijiet tiegħu u skadenza rigward l-implimentazzjoni tan-nomenklatura l-ġdida kif mibdija mill-istituzzjonijiet l-oħra mill-2005; 50. Għalhekk huwa tal-fehma li l-2008 se tkun l-aħħar sena ta' tkabbir importanti tal-baġit u b'mod partikulari tal-pjan ta' stabbiliment; jerġa' jfakkar li modifika tal-pjan ta' stabbiliment, kif ukoll ta' kwalunkwe nefqa, trid tkun ġustifikata; * * * 51. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lill-Qorti tal-Ġustizzja, lill-Qorti ta' l-Awdituri, lill-Kumitat Ekonomiku u Soċjali Ewropew, lill-Kumitat tar-Reġjuni, lill-Ombudsman Ewropew u lill-Kontrollur Ewropew għall-Protezzjoni tad-Data. [1] ĠU L 253, 7.10.2000, p. 42. [2] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1). [3] ĠU C 139, 14.6.2006, p. 1. [4] ĠU C 263, 31.10.2006, p.1. [5] Testi adottati, P6_TA(2006)0570. [6] Testi Adottati, P6_TA(2006)0452. [7] Testi Adottati tas- 26.10.2006, P6_TA(2006)0452, para. 26. --------------------------------------------------